प्रदेश नम्बर २ मा भने एमालेका पदाधिकारी, पोलिटब्युरो, केन्द्रीय कमिटीका सबै सदस्य, भ्रातृ संगठन लगायतले निरन्तर सार्वजनिक र गोप्य रूपमा भेला गरिरहेका छन् । पुस पहिलो साता प्रदेश २ को अगुवा कार्यकर्ताहरूको सिरहाको लहानमा एमालेले विशेष भेला गरेको थियो । नेताहरू झलनाथ खनाल, माधव नेपाल त्यस भेलामा पुगेका थिए । भेलाले संगठनका कार्यक्रमहरूलाई तीव्रता दिन निर्देशन दिएको थियो । निर्देशनअनुसार प्रदेश, जिल्ला कमिटीले आन्तरिक भेला गरिरहेको छ । भ्रातृ संगठन युवासंघले पनि ती क्षेत्रमा छुट्टै कार्यक्रम गरिरहेको छ ।
